als_Latn dik_Latn sag_Latn
Ka një Lazarat tjetër të shtrirë në të gjithë territorin me një pandëshkueshmëri që ja ka garantuar vetes dhe ky është sistemi ynë i drejtësisë. Lavdi Zotit këtë e ka thënë kryeministri i këtij vendi. Kështuqë shumica dërrmuese e shqiptarëve e kishin mendjen top se ky “Lazarat” që – sërish sipas zotit Rama – ka lëshuar rrugëve kriminelët më rrezishmë nuk kish si bënte ndryshe as me figurat e shndritshme të pushtetit e sidomos me shumë të nderuarin Meta. Për këtë të fundit kishte edhe një preçedent. Katër vjet më parë, me zë e figurë, në zyrat e shtetit, ai “bashkëbisedonte” me ministrin për hisen e Gimit, 7% “nga ana ime” e të tjera “llafe pazari” për të cilat dhanë jatën 4 socialistë më 21 janar 2011. Përveç popullit, e panë dhe e dëgjuan edhe “lazaratasit” e gjykatës së Lartë, të cilët në unanimitet të plotë votuan 5 me 0 për pafajësinë e kryetarit të LSI. Dhe të mendosh se atëhere Ilir Meta nuk qe veç zëvendëskryeministër dhe që u hetua si i dorëhequr.
“Lazarati” sot (ky term gjithnjë sipas kryeministrit Edi Rama ë!) nuk kishte një video të vet Metës. Vet Meta është figura numër dy e shtetit dhe që as dorëheqjen nuk e dha. Prokurorin e përgjithshëm e thirrën një herë në zyrat e pushtetit, pastaj i “ftoi” ai në prokurori e më pas ata e rithirrën në kryeministri….dhe nga hetimi sot na doli se Tom Doshi dhe Mark Frroku kanë bërë kallëzim të rrem!
Pra: Durim Bani, i arrestuar me akuzën “vrasje e mbetur në tentativë” është i rremë? Ish prokurori i krimeve të rënda u shkarkua kot, prej rrenave të Tomës? Toma gënjen edhe për takimin e Brahos me Tonin e Kombinatit në Mynih, prandaj refuzon të “mos trazojë” gjermanët me këtë gënjeshtër?
Prokurori i përgjithshëm refuzoi edhe që ai vet të pyetet, por refuzoi gjithashtu si jo kushtetuese ardhjen e prokurorëve të huaj duke shtuar edhe arsyetimin se kjo është një “çështje shqiptare”. “Shqiptare” kanë qenë edhe çështjet e vrasjes së Azem Hajdarit, Gërdecit, 21 janarit por në hetimin e tyre nuk është penguar pjesmarrja e të huajve. Duke qenë përfshirë maja e piramidës shtetërore: Kryetar Kuvendi, Kryeministër, Ministër i Brendshëm, Prokuror i Përgjithshëm etj besueshmërinë “Lazaratit të madh” (sipas Ramës kjo) do t’ia kishin dhënë njëfarësoj këta të huaj të cilët nuk do të kishin as problem interesash e as influence prej këtyre personaliteteve të shtetit.
Po përfundimi?
Ai që pritej: Me ujin, zjarrin e sidomos me QEVERINË mos u kruaj! Brenda pak ditësh nga denoncimi prej deputetit Tom Doshi çështja u varros pa shkuar në gjykatë. Akuzuesi u kthye në të akuzuar, ndërsa të tjerët janë të pastër si kristali. Kushdo që guxoi të dononcojë a të dëshmojë për këtë aferë doli o i çmendur ose gënjeshtar. Po ashtu, sikur t’ia ndjente shpirti, edhe kryeministri, edhe ministri i brendshëm madje edhe Ilir Meta premtuan se ky makth do të mbaronte shpejt. Ai që i ra në kokë me parashikimin ishte Rama para një jave kur tha: “Jam i bindur që gjithçka ndodhi dhe shkaktoi gjithë trazirën psikologjike për shoqërinë gjatë këtyre ditëve, do të kthehet në një mirësi për politiken dhe për ndërveprimin shoqëror dhe politik, por për këtë duhet të presim me durim përfundimet e hetimit”
E mira e madhe? Doshin që foli dhe Frrokun që u përfol sot po i nxjerr nga parlamenti me duart e “Lazaratit” –siç e quan ai
als_Latn als_Latn als_Latn als_Latn als_Latn als_Latn als_Latn